Iktatószám: SZO/274-2/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. március 26-ai nyilvános ülésére**

**Tárgy:** Beszámoló a Brunszvik Teréz Napközi Otthonos Óvoda 2014. évi munkájáról

**Az előterjesztő:** Papp Gábor polgármester

**Készítette:** Péterné Bakos Marianna intézményvezető

**Megtárgyalta:** Oktatási, Kulturális és Sport Bizottság

Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Márkus Mirtill aljegyző

Papp Gábor s.k.

polgármester

**I.**

**Tárgy és tényállás ismertetése**

Beszámoló a Brunszvik Teréz Napközi Otthonos Óvoda 2014-es évi munkájáról



Hévíz, 2015. 03. 09.

**Péterné Bakos Marianna**

**Óvodavezető**

**1. Intézményünk bemutatása, létszámadatok**

**2. Feltételeink**

**2. 1. Személyi feltételeink**

**2. 2. Tárgyi feltételeink**

**3. Az óvoda nevelőmunkájáról**

**3. 1. Pedagógiai programunk céljai, feladatainak megvalósulása**

**3. 2. Továbbképzések**

**3. 3. Minőségirányítási feladatok**

**3. 4. Hagyományok, megemlékezések**

**3. 5. Kapcsolatok**

**4. Összegzés**

***„Gyermekekkel foglalkozni minden bizonnyal a leghálásabb munka, ami a földünkön osztályrészül jutott, de saját tökéletességünket is ez mozdítja előre.”***

***/ Brunszvik Teréz /***

**1. Intézményünk bemutatása, létszámadatok**

Intézményünk a 2013/14- es tanévben 7 óvodai csoporttal, és két bölcsődei csoporttal működött. 2014. július 1.-én a bölcsőde átkerült a Teréz Anya Idősek Otthonához, és 7 óvodai csoporttal indultunk a 2014/15-ös tanévben. A beszámoló a két tanév adatait, feladatait, értékelését tartalmazza.

/Az óvoda 191, a bölcsőde pedig 26 férőhelyes./

Gyermeklétszámok csoportonként

Óvoda:

|  |  |  |
| --- | --- | --- |
| Sugár u. | | |
| Csoport neve | Gyermeklétszám 2013/14. okt. 1. | Gyermeklétszám 2014/15. okt. 1. |
| Gézengúz | 21 /+2 SNI/ | 22 /+1 SNI/ |
| Napocska | 22/+1 SNI/ | 21 /+1SNI/ |
| Mazsola | 22/+1SNI/ | 21 |
| Csigabiga | 22 | 24 /+1SNI/ |
| Összesen: | 87 /+4SNI/ | 88 /+3SNI/ |
| Zrínyi u. | | |
| Méhecske | 20 /+1 SNI/ | 22 /+1SNI/ |
| Katica | 17 /+1 SNI/ | 19 /+1SNI/ |
| Pillangó | 15 /+1 SNI/ | 17 /+1SNI/ |
| Összesen: /Zrínyi u./ | 52 /+3 SNI/ | 58 /+3SNI/ |
| Mindösszesen: | 139/+8 SNI/ | 146 /+6SNI/ |

SNI = sajátos nevelési igényű gyermek

Bölcsőde: 2013/14 tanév

A bölcsődében, két csoportban fogadják a gyermekeket. Októberben, a Süni csoportban 10 fővel, a Méhecske csoportban 9 fővel indult a nevelési év. Júniusban a létszám 25 főre emelkedett. /13, 12/

**2. Feltételeink**

**2.1.Személyi feltételek**

Intézményünk személyi feltételei a 2013/14-es tanévben javultak, 2 fő pedagógiai asszisztenssel és 1fő helyettesítő dajkával. Mindhárom alkalmazottunk hozzájárul a hatékonyabb munkavégzéshez, a feladatok megfelelő elosztásához.

|  |  |  |  |
| --- | --- | --- | --- |
|  | Központi óvoda | Tagóvoda | Bölcsőde |
| óvodavezető | 1 fő |  |  |
| óvodapedagógus | 8 fő | 6 fő, közülük 1 fő helyettes |  |
| pedagógiai asszisztens | 1 fő | 1fő |  |
| óvodatitkár | 1 fő |  |  |
| dajka | 6 fő, közülük 1 fő konyhás, 1 fő kisegítő dajka | 4 fő, közülük 1fő konyhás dajka |  |
| kisgyermeknevelő |  |  | 4 fő, közülük 1fő szakmai vezető |
| kisegítő |  |  | 3 fő, közülük 1fő konyhás |
| Összesen | 17 fő | 11fő | 7 fő |

Személyi feltételeink 2014. július 1.-től a bölcsőde átszervezésével 35 főről 28 főre csökkentek.A Pedagógiai Szakszolgálat nem csak logopédust, gyógy-testnevelőt, az SNI- s gyermekeknek gyógypedagógust, hanem az idei tanévtől még külön fejlesztő pedagógust is biztosít, akik heti két alkalommal fejlesztik a kiszűrt gyermekeket.

A mozgásban, érésben lemaradt kisgyermekekkel, az óvoda fejlesztő óvodapedagógusai is foglalkoznak. Az egregyi intézményegységben a Kulcsár Mihályné féle fejlesztő torna csoportos feladatait végzik a mindennapos testnevelésbe ágyazva a nagy és a középső csoportos gyermekek Fábsicsné Nagy Erika irányításával. Központi intézményünkben Kulcsár Mihályné féle egyéni fejlesztő tornára járhatnak a kiszűrt gyermekek, amely az én

irányításommal, és a szülők bevonásával történik. Kötelező óráimat részben a fejlesztő tornával, részben egy SNI- s kisgyermek Ayres terápiás mozgásfejlesztésével töltöm.

|  |  |  |  |  |
| --- | --- | --- | --- | --- |
|  | Sugár u. | | Zrínyi u. | |
|  | 2013/14 | 2014/15 | 2013/14 | 2014/15 |
| Logopédia Szaksz. | 20 | 29 | 8 | 18 |
| Gyógytorna Szaksz. | 39 | 14 | 23 | 7 |
| SNI-s fejlesztés Szaksz. | 4 | 3 | 4 | 3 |
| Fejlesztő foglalkozások  Szakszolgálat | - | 22 | - | 10 |
| Fejlesztő foglalkozások  Óvodai | 12 | 10 | 4 | - |
| Hittan | 25 | 15 | 19 | 10 |
| Úszás | 30 | 28 | 11 | 12 |
| Sószoba | 44 | 37 | 3 | 4 |

A fenntartó önkormányzat 100%-os támogatásával elindult a nagycsoportos óvodások úszásoktatása. Tavasszal és ősszel, 10-10 alkalommal vettek részt a gyermekek az oktatáson, amely bővítette a mozgásra nevelés lehetőségeit.

**2.2 Tárgyi feltételeink**

A fenntartó önkormányzat mindig biztosította az óvoda működéséhez szükséges feltételeket. Intézményünk tárgyi ellátottsága jó, a csoportszobák bútorzata, a különböző nevelési területekhez tartozó eszközök és technikai felszerelések tekintetében. Az elmúlt 5 évben több nagyobb beruházás, felújítás történt. A központi óvodában, 2014-ben a fenntartó pályázatának köszönhetően egy komplett ovi foci pályával és a hozzá tartozó mozgásfejlesztő eszközökkel, akadálypályákkal gazdagodtunk. A kolléganők módszertani oktatása februárban, az ovi foci pálya ünnepélyes átadása pedig áprilisban történt.

Óvodai alapítványunk anyagi forrásait erősíti óvodabáli bevételünk és támogatóink pénzbeli adománya. Az elmúlt évben alapítványi támogatással történt óvodánk homokozóinak gumitéglával való szegélyezése és az udvar egyik részének füvesítése.

**3. Az óvoda nevelőmunkájáról**

**3. 1. Pedagógiai programunk céljai, feladatainak megvalósulása**

Alapvető célunk a családi nevelésre építve, a gyermekek sokoldalú, harmonikus személyiségfejlesztése az egyéni sajátosságok és az eltérő fejlődési ütem figyelembevételével. Céljaink továbbá:

A gyermekek mindenek felett álló érdekeinek tiszteletben tartásával mindkét óvodaépületünkben a nyugodt és kiegyensúlyozott légkör biztosítása. Törvényes és színvonalas intézményműködés biztosítása. Az óvoda szabályozó dokumentumainak /PP, SZMSZ, Házirend/ egységes értelmezése, gyakorlati megvalósítása. Az óvoda szakmai színvonalának további erősítése.

Feladatainkat az egészséges életmódra nevelést, érzelmi nevelést, szocializációt, értelmi fejlesztést változatos tevékenységek szervezésével érjük el, derűt, biztonságot sugárzó környezetben, légkörben.

Az óvodáskorú gyermekek legfontosabb, legfejlesztőbb tevékenysége a játék***,*** amelyre legtöbb időt fordítunk a napirendben.

A fejlesztéstaz anyanyelvi, környezeti, matematikai, irodalmi, vizuális,zenei, testi nevelés keretében komplexen valósítjuk meg sok tapasztalatszerzéssel, játékkal, mozgással, játékos cselekedtetéssel.

Feladataink a 2014/15-ös tanévben kiegészülnek az alábbiakkal:

Felkészülés a külső tanfelügyeleti szakmai ellenőrzésekre és a pedagógusok előmeneteli rendszerének alapját képező minősítési rendszer bevezetésére.

Az intézményvezetés felelőssége a nevelőtestület felkészítése a tanfelügyeleti ellenőrzésre, az intézményi önértékelés megszervezése, tevékenységlátogatási, dokumentumellenőrzési intézményi gyakorlat megújítása.

A pedagógusok felelőssége, hogy a nevelési tevékenység és foglalkozáslátogatás, valamint az azt követő dokumentumellenőrzés során a belső és külső ellenőrzéseknél felkészültségüket, pedagógusi kompetenciájukat, hivatásszeretetüket bizonyítsák.

Ebben a tanévben a pedagógiai programból fakadó főbb feladataink mellett a következő kiemelt feladataink vannak:

Helyi nevelési programunkat kiegészítettünk a kompetencia-alapú óvodai nevelés elméleti alapvetéseivel, a nevelőtestület által kidolgozott innovációkkal. /TÁMOP 3.1.4 PÁLYÁZAT/ Mindkét intézményegységünk egy-egy csoportjában: Napocska, Méhecske továbbra is megvalósul a kompetencia alapú óvodai nevelés.

A környezet megismerése, védelme, a környezettudatos magatartás kialakítása érdekében készült projektek:

Kincsünk a víz: Napocska csoport

Életadó víz: Méhecske csoport

A többi csoport éves és heti terveiben is szerepelnek az intézményi önálló innovációk, valamint az egy hetes projektek, és az átvett jó gyakorlatok.

Intézményi önálló innovációk: Egészséges életmód - egészséges életszemlélet, Egészséges életszemlélet – környezetvédelem

Egyhetes projektek a gyermekhét programjai. A Vidám Lurkó Napok és a Tarka Forgatag gyermek heti projektjeink is változatos, élményekkel teli programokat biztosítottak: kirándulás, gyermeknap, mesenap, zenei nap, sportnap. A sportnap és a gyermeknap a szülőkkel közös rendezvény volt.

A környezettudatos magatartás kialakítását jól szolgálja, hogy mindkét óvodában szerveztünk papírgyűjtést két- három alkalommal. Egregyen még műanyag kupak, flakongyűjtés is volt. A szelektív hulladékgyűjtés is jól működik a csoportokban. Odafigyelünk az energiával való takarékosságra. /áram, víz/ Telephelyünk 2011.-ben, központi intézményünk 2013.-ban nyerte el a „Zöld Óvoda” címet. Egregyi intézményegységünk 2014-ben „Madárbarát Óvoda” címmel is büszkélkedhet, amelyet nem csak a madáretetők, hanem a madárodúk felszerelésével és a rovarhotel elkészítésével érdemelték ki.

Városunk hírnevét emeli az évente megrendezésre kerülő *„*Hévízi Óvodapedagógiai Nap”, amely az óvónők szakmai kitekintését, fejlődését segíti.

Óvodapedagógiai munkánkat a Pedagógiai Program, és az éves munkatervünk alapján végezzük. Nevelési feladatainkat éves lebontásban a munkatervünk tartalmazza, határidők, felelősök meghatározásával. Mindezek megvalósítását a tanévzáró értekezleten értékeljük, elemezzük az intézmény gyakorlatát a célok tükrében.

**3.2. Továbbképzések**

Nevelőtestületünkben a szakmai kompetenciákon túl nyitottság, az új iránti fogékonyság jellemzi az óvodapedagógusokat. Az eredményes munkavégzés érdekében részt vettünk különböző szakképesítést, szakvizsgát nyújtó képzéseken, szakmai tanfolyamokon.

|  |  |  |  |
| --- | --- | --- | --- |
| **Beosztás** | **Létszám** | **Szak-vizsgát tett** | **Egyéb szakképesítés** |
| **Óvodavezető** | 1 fő | 1 fő | Fejlesztőpedagógus  Óvodai szakértő |
| **Vezető helyettes** | 1 fő | 1fő | Közoktatás-vezető  Logopédiai szak-óvodapedagógus |
| **Óvoda-pedagógus** | 13 fő | 3 fő | 1 fő Tanító  1 fő Gyógypedagógus  1 fő Fejlesztő-pedagógus  2 fő Német nemzetiségi óvodapedagógus  1 fő Közoktatás-vezető  2 fő Logopédiai szak-óvodapedagógus  1fő SNI-s gyermekeket fejlesztő ped. |

A 15 óvodapedagógus közül 5-nek szakvizsgája van. A portfóliót minden szakvizsgázott óvodapedagógus feltöltötte 2014. április 30.-ig, így 2015. január 1.-el pedagógus II. kategóriába kerültek. /pedagógus életpálya modell/

Munkatársi kapcsolatunkra jellemző a pedagógiai munkát segítő munkatársakkal való együttműködés erősítése, szakmai ismereteik bővítése, kompetenciák szerinti bevonásuk a célok és feladatok eredményes megvalósításába.

**3.3. Minőségirányítási feladataink**

Minőségirányítási csoportunk átalakult munkaközösséggé, így a tagok száma bővült. Kidolgozásra került a „nagycsoportosok fejlettségének értékelése” szöveges kiegészítő lap. Partneri elégedettségmérést is végeztek a szülők, a gyermekek, valamint a dolgozók körében.

**A szülői elégedettségi kérdőívek eredménye**

**Erősségek:**

Nevelési gondjaikkal bizalommal fordulhatnak az óvodapedagógushoz 94%

Az óvoda jó tárgyi feltételekkel rendelkezik 81%

A gyermekek jól fejlődnek, tartalmas töltik a napot 79%

**Gyengeségek:**

Többet szeretnének tudni gyermekük óvodai életéről 28%

Azonos életkori csoportot szeretne 46%

**Dolgozói elégedettségi vizsgálat /klíma/**

**Erősségek:**

Az óvodavezető folyamatos visszajelzésekkel segíti a dolgozókat 93%

A vezető és a vezető- helyettes fogékony a változások iránt 93%

Nincs felszín alatti küzdelem a vezetők között 89%

**Gyengeségek:**

A problémák nyílt megbeszélése 30%

Személyes konfliktusok tisztázása 30%

Az óvodapedagógusok teljesítményértékelését átalakítjuk. Az Oktatási Hivatal kiadásában megjelent „Országos tanfelügyelet” kézikönyv tartalmazza mindazokat a kérdéseket, amelyek a szaktanácsadói, szakértői ellenőrzéseknél, valamint a pedagógusminősítéseknél sorra kerülnek. Ebben a tanévben új teljesítményértékelési szempontsor kerül kidolgozására.

**4. Hagyományok, megemlékezések**

**Hazafias ünnepek:**

Megemlékezünk októbe*r* 23.-ról, március15-ről a városi emlékműnél közös énekléssel, gyertyagyújtással, versmondással, iskolások éneklésével.

**Hagyományőrző ünnepek, rendezvények:**

Októberben a Sugár úti óvodában vidám, paprikás krumpli főzéssel összekötött kerti partit szerveztünk a gyermekeknek, szülőknek.

Az adventi ünnepkör a karácsonyi készülődés jegyében telt.

Lucázás /Teréz Anya, Szent Lukács Idősek Otthona, Városi Advent/ Betlehemezés / Teréz Anya, Szent Lukács Idősek Otthona, Városi Advent, Hotel Európa/

Vidám hangulatú farsangi ünnepséget szerveztünk.

A Húsvétot megelőző hetet tojásfestési technikák megismerésével, gyakorlásával, locsolóversek tanulásával töltötték a gyermekek.

Tavasszal zöldág-járást szerveztünk mindkét óvodánk udvarán.

A gyermeknap egész hetet magába foglaló változatos tevékenységekkel telt.

Az anyák napi ünnepségeknél a gyermekek egyenként köszönthették az édesanyjukat verssel, dallal, virággal és az általuk készített ajándékkal. Az évzáró ünnepségeken változatos műsorokat mutattak be a szülőknek gyermekeink az egész évben tanultakból, s a végén meghatottan búcsúztak a nagycsoportosaink.

**Természeti ünnepek:**

Csoportonként más – más tevékenységekkel, kirándulásokkal emlékeztek a gyermekek az Állatok Világnapjáról, a Víz Világnapjáról, a Madarak és Fák Napjáról.

**3.5 Kapcsolatok**

Intézményünk megítélése, és a gyermekek érdeke szempontjából kiemelten fontos, hogy széles kapcsolatrendszert építésünk ki a családokkal, iskolával, egyéb városi intézményekkel.

**A családokkal való kapcsolat szinterei:**

**Napi kapcsolat**

A családokkal való együttműködés különböző színtereken zajlik. Az óvónőknek napi kapcsolata van a családokkal. A napi találkozások módot adnak arra, hogy a gyermek nevelése szempontjából elengedhetetlen szülői támogatást, egyetértést megszerezzük, és a gyermek problémáinak megoldásában a szülők aktív részvételét, biztosítsuk.

**Összevont szülői értekezletek**

Tájékoztatás az intézmény egészének életéről, munkatervről, aktuális feladatokról. /évente 1alkalom/

**Csoportos szülői értekezletek**

A csoportokban az adott közösséget érintő, nevelési, együttműködési kérdésekben megtartott szülői értekezlet. /évente 2 alkalom/

**Fogadóórák**

A gyermek egyéni fejlődéséről, haladásáról szükség szerint, de minimum félévenkénti értékelés fogadóóra keretében. A fejlődés folyamatos nyomon követése, megfigyelési eredmények alapján, meggyőzve a szülőt, hogy jól ismerjük gyermekét, követjük fejlődését, kiemeljük az eredményeket, együttműködést kérünk a problémás területek közös „kezelésében”. Ezzel a formával bizonyíthatóan erősödik a szülő és pedagógus közötti bizalom.

Családlátogatás

Nagymértékben hozzájárul a pedagógiai munka eredményességéhez, az egységes követelmény állításával a gyermek problémája csökkenthető.

**Nyílt nap**

Kedvelt a szülők körében, ilyenkor megfigyelhetik gyermekeik játékát, a tanulási folyamatban való részvételüket, kitartásukat, érdeklődésüket, aktivitásukat.

Ezen kívül a közös rendezvényeken való részvétel /Sportnap, Gyermeknap, Őszi kerti parti, szülői fórumok, óvodabál/ is erősítik az együttműködést és segítik a kölcsönös bizalom kialakulását.

**Illyés Gyula Általános és Művészeti Iskola**

Óvodapedagógusok látogatása az első osztályosokhoz

Tanítók látogatása a nagycsoportosokhoz

A nagycsoportosok ismerkedése az iskolával

A közös továbbképzések lehetősége is felmerült, de ez anyagi lehetőségek hiányában meghiúsult. / az iskola részéről/

**Gróf I. Festetics György Művelődési Központ**

Különböző kiállítások látogatása

Könyvtár foglalkozások szervezése a nagycsoportosoknak

Rajzpályázaton való részvétel

Mindezek az alkalmak a gyermekek művészeti nevelését, érzékenyítését segítik elő.

**Fenntartóval való kapcsolat**

**Képviselőtestületi, bizottsági ülések**

Különböző értekezletek, megbeszélések /polgármester, pénzügyi osztályvezető, közoktatási referens/

**Kimutatások, statisztikák, jelentések készítése**

Fenntartónkkal való kapcsolat fontossága kiemelendő, hiszen az önkormányzat támogatása nélkül gyermekeinknek nem teremthetnénk barátságos, a kor igényeinek megfelelő környezetet és mi sem dolgozhatnánk ilyen körülmények között.

**Teréz Anya és a Szent Lukács Idősek Otthonával**, valamint az **Európa Szállodával v**aló kapcsolatunk az ünnepi műsorokban valósul meg.

**További kapcsolataink:**

* GAMESZ
* Gyermekjóléti Szolgálat
* Gyermekorvos, védőnők, egészségügyi szervek
* Pedagógiai Szakszolgálat Zalaegerszeg
* Pedagógiai Szakszolgálat Keszthely

**4. Összegzés:**

Az előző beszámolómban leírt fejlesztési elképzeléseink: bölcsőde létesítése, óvodák energetikai korszerűsítése, épületek külső megjelenése, hiányzó helyiségek építése mind megvalósultak. Mindezeket, és segítő hozzáállásukat egyéb kéréseink esetén köszönöm városunk polgármesterének és önkormányzatának. Az elkövetkező években szeretnénk az udvarainkat még esztétikusabb, biztonságosabb játékokkal felszerelni, amelyek több és sokszínűbb mozgáslehetőségeket nyújtanak gyermekeinknek.

Az intézmény elismertségéhez, sikeréhez a legnagyobb erőforrás a dolgozók szakmai tudása, munkája, emberi értékei. Valamennyi munkatársam: vezető-helyettes, óvodapedagógusok, pedagógiai asszisztensek, óvodatitkár, dajkák, lelkiismeretes és összehangolt munkája hozzájárul óvodai nevelésünk eredményességéhez.

Bízom benne, hogy nevelőtestületünk és segítő munkatársaink a továbbiakban is szeretettel és szakmai hozzáértéssel végzik munkájukat a gyermekek, szülők és a fenntartó megelégedésére.

**II.**

# Határozati javaslat

1. Hévíz Város Önkormányzat Képviselő-testülete a Brunszvik Teréz Napközi Otthonos Óvoda 2014. évi munkájára vonatkozó beszámolóját köszönettel elfogadja.

Felelős: Papp Gábor polgármester

Péterné Bakos Marianna intézményvezető

Határidő: azonnal

**III.**

**Bizottsági állásfoglalás**

**IV.**

**Mellékletek**

**V.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Dr. Keserű Klaudia | ügyintéző |  |  |
| Dr. Márkus Mirtill | aljegyző |  |  |
| Szintén László | pénzügyi ellenőrzés |  |  |
|  | egyeztetési kötelezettség |  |  |
| Dr. Márkus Mirtill | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Péterné Bakos Marianna | intézményvezető |  |  |
|  |  |  |  |